### Resume

Teknisk Udvalg har ønsket en fornyet behandling af løsningen for krydset [adresse], [adresse]. Forvaltningen har samtidig set på krydsets indvirkningen på den samlede mobilitet i området.

### Sagsfremstilling

Byrådet godkendte den 1. december 2021, punkt nr. 237, anlægsbevilling – trafiksikkerhedsplan 2021-2024 – Handleplan 2022, herunder midler til mindre anlæg hvori krydset [adresse] er prioriteret. Der er overslagsmæssigt afsat 1,45 mio. kr. til [adresse].

Teknisk Udvalg drøftede den 31. maj 2022, punkt nr. 120, Drøftelse – kryds [adresse]. Her blev der præsenteret forskellige scenarier for en forbedring af trafikafviklingen. Udvalget ønskede sagen til fornyet behandling med henblik på en beslutning om den konkrete løsning.

Teknisk Udvalg besluttede den 21. juni 2022, punkt nr. 143, beslutning – krydsombygning [adresse], [adresse], at eksisterende kryds udbygges med signalregulering.

Baggrunden for projektet er stigende trængsel for de udkørende fra [adresse] til [adresse], særligt i morgenspidstimen. Med den forsatte udbygning af [adresse] forventes trængslen at

stige de kommende år til et niveau, som ikke er ønskeligt, hverken ud fra et tidsmæssigt eller trafiksikkerhedsmæssigt perspektiv.

Winnie Overgaard på det eksisterende kryds viser, at morgentrafikken i år 2030 fra [adresse], vil være brudt sammen med potentielt 65 biler i kø.

Med udbygningen af [adresse] og trafikken fra [adresse] er krydset blevet centralt for mobiliteten i området. Projektet må derfor ses i relation til Mobilitetsplan 2018-2030 med tilhørende finansiering. Merudgiften til en løsning med enten signal med svingbaner eller ”fransk løsning” anbefales derfor finansieret af pulje til infrastruktur.

Trafikafviklingen kan forbedres med forskellige løsninger. I Nedenstående tabel er de enkelte løsninger sammenholdt i forhold til den potentielle kø i tilfartssporet ind til krydset.

![](data:image/png;base64...)

Tabel 1: Løsninger med kølængde i tilfartsspor og projektoversslag. To tal for samme retning angiver hver sit tilfartsspor.

Se bilag for tegninger.

### Økonomi

Alt efter hvilken løsning der vælges, skal anlægsbevilling og rådigheds forhøjes fra nuværende bevilling på 1,45 mio. kr.
1) Rundkørsel - forhøjes med 0,45 mio. kr. til 1,9 mio. kr.
2) Signal med svingbaner - forhøjes med 1,55 mio. kr. til 3,0 mio. kr.

3) "Fransk løsning" - forhøjes med 1,55 mio. kr. til 3,0 mio. kr.

Forhøjelse vil på hver af de 3 forslag afsættes i budget 2023 med finansiering af pulje til infrastruktur.

Forvaltningen anbefaler, at etablere et kanaliseringsanlæg med indfletningsspor (Fransk løsning). Løsningen er særlig oplagt på den givne lokalitet grundet fraværet af lette trafikanter, og vil give en meget glidende trafikafvikling, med kun små forsinkelser i spidstimerne.

![](data:image/png;base64...)

Figur 1 - sagens økonomiske konsekvenser hvis der vælges løsning 2 eller 3.

Opsummering af de bevillingsmæssige konsekvenser

Sagen medfører, at der gives anlægsbevilling og afsættes rådighedsbeløb på 1,55 mio. kr. til udbygning af kryds Storager-Juulsbjergvej under Mindre Anlæg 2022-2023.
Udgiften finansieres af pulje til infrastruktur, hvor der i det tekniske budgetforslag 2023 er afsat 15,9 mio. kr.

Vælges løsning 1 skal bevillingsskema tilrettes.

Afledt drift
Der er afledt drift til signalanlægget, belysning og drift af off. veje fra [adresse] og frem på 45.000 kr. Den afledte drift indgår i budgetlægningen for 2024-2027 spor 2.

Høring
Økonomi & Controlling har ingen bemærkninger af bevillingsmæssig karakter.

### Klima og resiliensvurdering

En bedre trafikafvikling for de udkørende fra [adresse] til [adresse] vil give en bedre afvikling og mindre tomgang for disse billister. Billister på [adresse] vil afhængig af løsningen i perioder opleve en dårligere afvikling. En forringet afvikling af trafikken generelt kan anspore billister til at finde alternative veje eller andre transportformer.

### Sagens videre forløb

Sagen skal behandles af Økonomiudvalget og byrådet.

### Teknik- og Miljødirektøren indstiller,

|  |  |
| --- | --- |
| at | udvalget beslutter, at krydset udføres som Fransk løsning, og |
| at | de bevillingsmæssige konsekvenser godkendes, jævnfør bevillingsskema under afsnittet økonomi. |

### Beslutning

Venstre og Nye Borgerlige fremsatte følgende ændringsforslag;

"at hele finansieringen af løsningen findes i mobilitetspuljen"

Anbefalet.